Document ID: 32011D0017

ΑΠΌΦΑΣΗ 2011/17/ΚΕΠΠΑ ΤΟΥ ΣΥΜΒΟΥΛΊΟΥ
της 11ης Ιανουαρίου 2011
για την τροποποίηση της απόφασης 2010/656/ΚΕΠΠΑ του Συμβουλίου σχετικά με την ανανέωση των περιοριστικών μέτρων κατά της Ακτής Ελεφαντοστού
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 29,
Εκτιμώντας τα ακόλουθα:
(1)
Στις 29 Οκτωβρίου 2010, το Συμβούλιο εξέδωσε την απόφαση 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού (1).
(2)
Στις 22 Δεκεμβρίου 2010, το Συμβούλιο εξέδωσε την απόφαση 2010/801/ΚΕΠΠΑ (2) με την οποία τροποποιείται η απόφαση 2010/656/ΚΕΠΠΑ προκειμένου να επιβληθεί απαγόρευση στη χορήγηση θεώρησης για πρόσωπα τα οποία παρεμποδίζουν τις διαδικασίες ειρήνευσης και εθνικής συμφιλίωσης και ιδίως απειλούν την επιτυχία της εκλογικής διαδικασίας,
(3)
Λόγω της σοβαρότητας της κατάστασης στην Ακτή Ελεφαντοστού, πρέπει να περιληφθούν και άλλα πρόσωπα στον κατάλογο των προσώπων που υπόκεινται σε περιοριστικά μέτρα, ο οποίος περιλαμβάνεται στο παράρτημα II της απόφασης 2010/656/ΚΕΠΠΑ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα πρόσωπα που αναφέρονται στο παράρτημα της παρούσας απόφασης προστίθενται στον κατάλογο του παραρτήματος II της απόφασης 2010/656/ΚΕΠΠΑ.
Άρθρο 2
Η παρούσα απόφαση αρχίζει να ισχύει την ημερομηνία της εκδόσεώς της.
Βρυξέλλες, 11 Ιανουαρίου 2011.

Labels: 3
18
14
5